Жеља (Јововић)
Мило Јововић 

Где нам пропаст роду прети,
Где глас трубе у бој зове,
Српске синке соколове
Да покажу своју моћ;

Где се чује звек ханџара,
Где се крвца за род лије;
Тамо ми је најмилије, -
Тамо желим на мах доћи.

Где је мукȃ и страхотȃ,
Где се чује гром пушака,
Где је мејдан од јунака;
Желио бих и ту бит'.

Јер је слатко за род пасти,
На пољани у сред боја;
То је дивна жеља моја,
Ту ћу своју крвцу лит'.

Па кад панем за род мили,
Кога љубим силно, жарко,
Као Милош, као Марко,
Као стари витез Југ.

Потомство ће тада рећи:
Род бранећи он је пао;
Он је Српство љубит' знао,
Што ј' Србину свети дуг.

Бар, Мило Јововић, „Голуб“, број 8., у Сомбору, 15. априла 1907., стр. 121.
Јововићеве пјесме 1907.